### 14.    Beslutning om anlægsbevilling til etablering af vej [adresse], [adresse]

**Åbent**

Sagsnr.: 326-2016-59062       J.nr.: 05.00.00           Dokumentnr.:
326-2016-400019

**Sagstype**

Beslutning.

**Resume og sagens baggrund**

På investeringsoversigten for 2017 er der afsat et
rådighedsbeløb på 13,7 mio. kr. til etablering af en vej mellem [adresse]
og [adresse], [adresse]. Der søges om frigivelse af et rådighedsbeløb på 1,5
mio. kr. til forundersøgelser, projektering og udbud. Vejen åbner op for forudsat
byudvikling i området med attraktive boligkvarterer.

**Indstillinger**

Direktøren indstiller, at der gives en anlægsbevilling på
1,5 mio. kr. til forundersøgelser, projektering og udbud finansieret af det
afsatte rådighedsbeløb.

**Behandling**

Teknik og Miljøudvalget, Økonomiudvalget,
Kommunalbestyrelsen.

**Sagsfremstilling**

Som led i budgetforhandlingerne de seneste år er der nu
afsat midler til at gennemføre vejforbindelsen 'Herredsåsen' mellem
[adresse] og [adresse]. Vejen er en fordelingsvej i det
fremvoksende boligområde på [adresse] samtidig med, at der skabes en direkte
adgang mellem Hestehavebakken og [adresse] forbi Skolen på [adresse], se
principielt vejforløb Bilag 1.

Projektet tænkes gennemført i 3 faser.

*Fase 1:*

Forundersøgelser og forprojektering inklusiv
økonomioverslag, februar-april 2017. Screening for, om der skal udføres
VVM-undersøgelse og ny lokalplan. Screeningen forventes at vare en måned. Hvis
arbejdet er lokalplanpligtigt, forventes udarbejdelse af ny lokalplan at tage
8-10 måneder afhængig af varslede ændringer i planloven. Detailprojektering og
udbudsmateriale kan igangsættes sideløbende med eventuel udarbejdelse af
lokalplanen.

Der vil ske en orientering til udvalget, når det er afgjort,
om projektet er lokalplanpligtigt og hvilken tidsplan, der herefter kan
opstilles.

*Fase 2:*

Fremlæggelse af detailprojekt sammen med ønsket om
frigivelse af midler til det specificerede projekt.

Udbud og licitation.

*Fase 3:*

Anlæg, primo 2018-medio 2018. Eventuelt efterår 2017, hvis
der ikke er behov for udførelse af ny lokalplan.

I forprojektet (Fase 1), som ønskes igangsat nu, skal en del
problematikker undersøges nærmere blandt andet udformning af nyt kryds ved
Stig Jessen, påvirkning på trafikmønstret ved hjælp af
trafikmodelberegninger, samarbejde med Kalundborg Forsyning samt forhandling om
erhvervelse af dele af det areal, der ligger på [adresse] jorder.

**Økonomiske konsekvenser**

Der er afsat et rådighedsbeløb på 13,7 mio. kr. til
etablering af en vej mellem [adresse] og [adresse], [adresse].

Økonomichefen bemærker, at restrådighedsbeløbet i 2017
herefter udgør 12,2 mio. kr.

I budgetaftale for budget 2017-2020 er hensigtserklæring om,
at der til enhver anlægssag også fremlægges forslag til de afledte
driftsomkostninger. Forslag til afledte driftsomkostninger fremlægges når
projektet er detailplanlagt, Fase 2.

**Teknik- og Miljøudvalgets møde
den 10. januar 2017:**

Anbefales.

**Økonomiudvalgets møde den 18.
januar 2017:**

Anbefales.

**Bilag**

|  |  |
| --- | --- |
| Bilag 1 Principiel vejføring [adresse] - Raklev, [adresse] 326-2017-6174 |